CELEX: 62012TN0183
Language: ro
Date: 2012-04-25 00:00:00
Title: Cauza T-183/12: Acțiune introdusă la 25 aprilie 2012 — European Dynamics Luxembourg și Evropaïki Dynamiki/Europol

7.7.2012   
            
            
               RO
            
            
               Jurnalul Oficial al Uniunii Europene
            
            
               C 200/17
            
         Acțiune introdusă la 25 aprilie 2012 — European Dynamics Luxembourg și Evropaïki Dynamiki/Europol
   (Cauza T-183/12)
   2012/C 200/36
   Limba de procedură: greaca
   
      Părțile
   
   
      Reclamante: European Dynamics Luxembourg SA (Ettelbrück, Luxemburg) și Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atena, Grecia) (reprezentant: V. Christianos, avocat)
   
      Pârât: Oficiul European de Poliție (Europol)
   
      Concluziile
   
   Reclamantele solicită Tribunalului:
   
               —
            
            
               anularea deciziei Oficiului European de Poliție (denumit în continuare „Europol”) din 16 februarie 2012 prin care acordul-cadru a fost atribuit societății Capgemini Nederland BV în procedura deschisă de cerere de ofertă D/C3/1104;
            
         
               —
            
            
               obligarea Europol la despăgubirea reclamantelor pentru prejudiciul pe care acestea l-au suferit ca urmare a faptului că au pierdut oportunitatea de a li se atribui acordul-cadru, prejudiciu pe care acestea îl evaluează la 161 887 euro, majorat cu dobânzi de la data adoptării deciziei;
            
         
               —
            
            
               obligarea Europol la plata cheltuielilor de judecată.
            
         
      Motivele și principalele argumente
   
   Potrivit reclamantelor, decizia atacată trebuie anulată, conform articolului 263 TFUE, pentru motivul că, în cursul procedurii de atribuire a contractului, Europol a modificat un mare număr de criterii de atribuire referitoare la evaluarea ofertei atât tehnice, cât și financiare a candidaților, cu încălcarea flagrantă a dispozițiilor aplicabile Regulamentului financiar nr. 1605/2002 (1), a Regulamentului de punere în aplicare a acestuia (2) și a unei jurisprudențe constante.
   
      (1)  Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene.
   
      (2)  Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene.